Ο **Ράινερ**, γερμ. Rainer (21 Νοεμβρίου 1895 - 25 Μαΐου 1930) από τον Οίκο των Αψβούργων-Λωρραίνης ήταν αρχιδούκας της Αυστρίας και πρίγκιπας της Τοσκάνης.

Βιογραφία
---------

Ο Ράινερ-Κάρολος-Λεοπόλδος-Μπλάνκα-Αντώνιος-Μαργαρίτα-Βεατρίκη-Πέτρος-Ιωσήφ-Ραφαήλ-Μιχαήλ-Ιγνάτιος-Στέφανος γεννήθηκε στο Ζάγκρεμπ (πρώην Άγκραμ) και ήταν ο πρωτότοκος γιος του Λεοπόλδου-Σαλβαδόρ αρχιδούκα της Αυστρίας και της Μπλάνκας των Βουρβόνων-Ισπανίας, κόρης του Κάρλο δούκα της Μαδρίτης. 

Κατά τον Α΄ Παγκόσμιο Πόλεμο υπηρέτησε ως υπολοχαγός του πυροβολικού στον Αυστρο-Ουγγρικό στρατό. Όταν έπεσε η Μοναρχία, η Α΄ Δημοκρατία της Αυστρίας θέσπισε τα μέλη του Οίκου του να αποκηρύξουν τις διεκδικήσεις τους και να ζήσουν ως απλοί πολίτες ή να φύγουν από τη χώρα. Οι συγγενείς του προτίμησαν να μεταναστεύσουν στην Ελβετία, όμως εκείνος έμεινε με το όνομα Ράινερ Χάπσμπουρκ. Ζούσε σε ένα διαμέρισμα του ανακτόρου *Τοσκάνα* στη Βιέννη και διατήρησε ιδιοκτησίες στο Ζάγκρεμπ, Γαλικία (στην Πολωνία-Ουκρανία) και στο ανάκτορο Χέρνσταϊν. 

Δημιούργησε ένα συνεργείο αυτοκινήτων, εργάστηκε ως οδηγός ταξί και μετέφερε ταινίες κινηματογράφου με μοτοσυκλέτα, ώστε μία ταινία μπορούσε να παιχτεί σε πολλές αίθουσες. Το 1922 έγιναν διαμαρτυρίες εναντίον του στο Χέρνσταϊν. Το επόμενο έτος συνελήφθη, προσπαθώντας να πλαστογραφήσει διαβατήριο.

Το 1922 απεβίωσε ο 4ος εξάδελφος του πατέρα του Κάρολος αυτοκράτορας της Αυστρο-Ουγγαρίας, που είχε εκτοπιστεί τρία έτη πριν και εξοριστεί στην Πορτογαλία, όπου τάφηκε. Έγινε πένθιμη λειτουργία στον καθεδρικό του Αγ. Στεφάνου στη Βιέννη και παρέστησαν ο Λεοπόλδος-Σαλβαδόρ και ο Ράινερ. Διαμαρτυρήθηκαν ζητώντας να κυματίσει η σημαία του Κοινοβουλίου μεσίστια.

Απεβίωσε το 1930 από σηψαιμία στο νοσοκομείο της Βιέννης σε ηλικία 35 ετών. Ήταν άγαμος. Τάφηκε στην Αυτοκρατορική κρύπτη του ναού των Καπουτσίνων στη Βιέννη, όπου τελευταίος είχε ταφεί Φραγκίσκος Ιωσήφ Α΄ της Αυστρίας. Παρέστησαν οι γονείς του, ο θείος του με τον γιο του, ο θείος της μητέρας του, κά. Το 1962 η σαρκοφάγος του μετακινήθηκε στη Νέα Κρύπτη, δίπλα σε αυτήν του πατέρα του.

Αναφορές σε Πηγές
-----------------

1. 1 2  Darryl Roger Lundy: (Αγγλικά) *The Peerage*. p11177.htm#i111764.
2. ↑  «Wer ist Wer»
3. 1 2  Darryl Roger Lundy: (Αγγλικά) *The Peerage*.
4. 1 2 3 4  "Austrian Archduke Jailed", *New York Times* (24 August 1921): 4.
5. 1 2  McIntosh, *The Unknown Habsburgs*, p. 51
6. 1 2  "Austrian Archduke Buried", *New York Times* (3 June 1930): 35.
7. 1 2 3 4  "Habsburgs Not Wanted", *The Times* (17 May 1921): 8.
8. 1 2  "Vienna Knows Not Archduke Leopold", *New York Times* (12 January 1927):6 .
9. 1 2  "Archduke Rainer of Austria Dead", *New York Times* (26 May 1930): 15.
10. ↑  "The Habsburg Funeral", *The Times* (7 April 1922): 11.
11. ↑  "Todesfall", *Wiener Zeitung* (27. Mai 1930): 3.
12. ↑  "To Be Buried as Habsburg", *New York Times* (29 May 1930): 31.
13. ↑  "Das Begräbnis des ehemaligen Erzherzogs Rainer Karl Salvator", *Wiener Zeitung* (3. Juni 1930): 7.

Πηγές
-----

* Harding, Bertita. Lost Waltz: A Story of Exile. Bobbs-Merrill, 1944. ASIN: B0007DXCLY
* McIntosh, David. The Unknown Habsburgs. Rosvall Royal Books, 2000. ISBN 91-973978-0-6


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Archduke Rainer of Austria (1895–1930)  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |